Pregraduate scholarship for investigating lipid handling in chronic kidney disease
Independent Research Fund Denmark
Aarhus Universitet
Kronisk nyresygdom er et stigende problem som berører omkring 10% af befolkningen. Med sygdommen følger øget risiko for hjerte-kar-sygdomme og dette er også den hyppigste dødsårsag blandt nyresyge patienter. Omkring en tredjedel af patienterne har ændret fedtsammensætning i blodet, hvilket menes at være medvirkende til den øgede risiko for hjerte-kar-sygdomme og at nyresygdommen udvikler sig. Ved kronisk nyresygdom begynder nyren at oplagre fedt i nogle af cellerne og omsætningen af fedtet ændres også. De præcise mekanismer der ligger til grund herfor er ikke helt afklarede. Dog menes at øget fedtsyre optagelse via proteinerne, FATP2 og CD36, bidrager. Vi har i mange år studeret nogle proteiner i nyren, megalin og cubilin, som vi ved også kan mediere fedtsyre optagelse, hvilket stiger under nyresygdom. Vores nye data viser også, at denne stigende optagelse er associeret med ny-udtryk af et protein, der i andre celler er koblet til fedtomsætning. Vores hypotese er: megalin og cubilin har betydning for fedtoplagring i nyren og det nye protein påvirker fedt frigivelsen fra nyren til blodet. Vi vil teste vores hypotese og dermed afklare, hvilken rolle megalin og cubilin medieret optagelse af fedtsyrer spiller i forhold til CD36 og FATP2 for fedtoplagring, og undersøge det nye proteins rolle for fedt frigivelsen fra nyrerne. Vores mål er at nå ny indsigt i de mekanismer der bidrager til den øgede risiko for hjerte-kar-sygdomme hos nyresyge patienter.
Research Projects (Max 10 MDKK) / Skolarstipendier | Sundhed og Sygdom / grant